視后林夏薇拍《逆天奇案》大騷Fit爆馬甲線 自爆收工狂練腹肌
視后林夏薇(薇薇)近年事業發展理想,最近與陳展鵬主演的新劇《逆天奇案2》,未出街已先贏話題度!雖然最近她又與楊茜堯及王浩信拍攝《黑色月光》,劇接劇忙過不停,但薇薇在百忙之中,仍不忘更新社交網與粉絲互動,昨晚(2日)她便與網友分享Fit爆運動美照,完美身材獲一致好評。
薇薇為拍劇穿上瑜伽服,騷出纖腰好身材,在夕陽下伸展筋骨,美人配美景,認真養眼。雖然女人味滿溢,但薇薇仍不失少女感,在鏡頭前扮可愛比心心,加上凍齡皮膚,相當省鏡。
薇薇憶述,為了拍這一幕草地瑜伽戲,每日收工都至少要狂練半小時腹肌,為求練出完美馬甲線,實在敬業。薇薇發文宣傳新戲:「大家有冇睇《逆天奇案2》 今晚嗰集講阿Wing分手後獨自美麗,喺戶外草地做瑜伽,記得當時拍呢場戲嘅時候正正是夕陽下,眼前景色真係好靚 雖然場戲得短短幾個鏡頭,但係諗返起當時撞正自己生日食好多生日蛋糕,但為咗呢個鏡頭要操fit啲,特別為咗條馬甲線,每日收工,半夜返嚟都要狂練至少半個鐘以上,諗起都腹肌痛~ #逆天奇案2 #馬穎思」。
不少網民都留言大讚Fit到漏,「好fit啊!」、「又靚又fit又勤力 仲記得你當時話拍完呢場去食雪糕」、「根本就係黄金比例嘅身材」、「身材好,不過瘦咗少少,要肥番啲啊!」